Vabatahtlik tegevus põhineb inimeste omaalgatuslikul tööl selle eest rahalist tasu saamata. Vabatahtliku tegevuse korraldamine eeldab sellegipoolest vahendeid ja poliitikat ning strateegiaid. Vabatahtliku tegevuse toetamisel ja korraldamisel on  üksteist täiendavad rollid ja võimalused nii avalikul, kolmandal kui ka ärisektoril. Seepärast toimubki vabatahtliku tegevuse toetamine ja arendamine paljude inimeste, organisatsioonide ja rahastajate koostöös.